b'\n_START_ARTICLE_\nLucien Favre\n_START_SECTION_\nKarriere\n_START_PARAGRAPH_\nSom fotballspiller fikk Favre totalt 24 kamper for det sveitsiske herrelandslaget, der han i sin debutkamp gjorde sitt eneste landslagsm\xc3\xa5l i en kamp mot Nederland._NEWLINE_P\xc3\xa5 liganiv\xc3\xa5 spilte han for Lausanne, Neuch\xc3\xa2tel Xamax, Toulouse FC og Servette FC, og fikk et rykte p\xc3\xa5 seg for \xc3\xa5 v\xc3\xa6re en dyktig teknisk og intelligent playmaker. Han pensjonerte seg fra sin spillerkarriere i 1991\n_START_SECTION_\nInternasjonal Karriere\n_START_PARAGRAPH_\nFavre spilte totalt 24 kamper for Sveits. Han scorte i sin debutkamp (i samme kamp som b\xc3\xa5de Ruud Gullit og Frank Rijkaard fikk sin f\xc3\xb8rste kamp for Sveits (1. september 1981 i Z\xc3\xbcrich)), der de vant 2-1. Hans siste kamp for det sveitsiske landslaget var mot Portugal den 26. april 1989 i Lisboa. De tapte kampen 3-1\n_START_SECTION_\nFC Echallens\n_START_PARAGRAPH_\nFavres trenerkarriere startet i 1991, som assistenttrener for U14-laget til FC Echallens. \xc3\x85ret etter tok han over U17-laget f\xc3\xb8r han ble forfremmet til trener for f\xc3\xb8rstelaget i 1993. Under hans lederskap rykket klubben overraskende opp til "Nationalliga B" (1. Divisjon i sveitsisk fotball, n\xc3\xa5 kalt Challenge League). Dette opprykket er fremdeles ansett som en av klubbens st\xc3\xb8rste bragder gjennom tidene.\n_START_SECTION_\nNeuch\xc3\xa2tel Xamax FC\n_START_PARAGRAPH_\nEtter fire \xc3\xa5r med FC Echallens ble Favre trener for Neuch\xc3\xa2tel Xamax\' ungdomsakademi. Dette gav han verdifull erfaring om daglig drift og hva som kreves i en profesjonell klubb.\n_START_SECTION_\nYverdon-Sport og Servette FC\n_START_PARAGRAPH_\nI januar 1997 ble Lucien Favre trener for Yverdon-Sport FC som p\xc3\xa5 den tiden stod i fare for nedrykk fra "Nationalliga B". I 1999 ledet han klubben til opprykk til landets elitedivisjon, "Nationalliga A" (i dag kjent som Sveits Super League). Den f\xc3\xb8lgende sesongen havnet Yverdon-Sport FC p\xc3\xa5 en overraskende 5.-plass p\xc3\xa5 tabellen, som ikke bare viste til Favres gode treneregenskaper, men ogs\xc3\xa5 er lagets beste plassering til dags dato._NEWLINE_Sommeren 2000 bestemte Favre seg for \xc3\xa5 ta jobben som trener for Servette FC, en tradisjonsrik klubb fra Gen\xc3\xa8ve hvor han selv hadde vunnet ligaen som spiller. Hans h\xc3\xb8ydepunkt som trener her var seieren i den sveitsiske cupfinalen 2001, samt en fortreffelig sesong i UEFA-cupen. Servette FC slo ut Slavia Praha, Real Zaragoza og Hertha Berlin (en 3\xe2\x80\x930 borteseier p\xc3\xa5 Olympiastadion i Berlin), f\xc3\xb8r de r\xc3\xb8k ut mot Valencia CF (0\xe2\x80\x933 og 2\xe2\x80\x932). Tre m\xc3\xa5neder senere vant Valencia CF  La Liga 2001\xe2\x80\x9302 under ledelse av Rafael Benitez.\n_START_SECTION_\nFC Z\xc3\xbcrich\n_START_PARAGRAPH_\nI 2003 ble Favre trener for FC Z\xc3\xbcrich. Han vant den sveitsiske cupen i 2005 da de slo FC Luzern i finalen. Den f\xc3\xb8lgende sesongen vant FC Z\xc3\xbcrich etter 25 \xc3\xa5r med venting den sveitsiske ligaen i en dramatisk kamp mot FC Basel p\xc3\xa5 sesongens siste dag. Den 29. mai 2007, etter \xc3\xa5 ha sikret seg nok en tittel, ble Lucien Favre tildelt prisen for \xc3\xa5rets beste manager for 2. \xc3\xa5r p\xc3\xa5 rad.\n_START_SECTION_\nHertha BSC\n_START_PARAGRAPH_\nDen 1. juni 2007, kunngjorde Bundesliga-klubben Hertha Berlin at Favre hadde skrevet under p\xc3\xa5 en 3-\xc3\xa5rskontrakt som hovedtrener for klubben._NEWLINE_I 2008-09-sesongen f\xc3\xb8rte han Hertha til en eksepsjonell 4.-plass i ligaen, med det 6. laveste budsjettet i Bundesliga. I februar 2009 kom en av hans st\xc3\xb8rste bragder s\xc3\xa5 langt i karrieren da hans briljante taktikk ledet Hertha til en 2-1 seier over regjerende seriemestere Bayern M\xc3\xbcnchen p\xc3\xa5 en fullpakket (nesten 75.000 tilskuere) Olympiastadion, og sendte Hertha Berlin opp i ledelse i ligaen. Favre skrev under p\xc3\xa5 en ett \xc3\xa5rs forlengelse av kontrakten med klubben._NEWLINE_2009-10-sesongen gikk derimot ikke like bra, da Herthas \xc3\xb8konomiske problemer forhindret dem i \xc3\xa5 rekruttere spillerne de trengte. Det ble ikke noe bedre da tre av deres beste spillere, Josip \xc5\xa0imuni\xc4\x87, Andriy Voronin og Marko Pantelic, ble solgt i sommervinduet. Det endte med at Lucien Favre ble avsatt som trener i september 2009 da klubben ikke klarte \xc3\xa5 prestere p\xc3\xa5 banen.\n_START_SECTION_\nBorussia M\xc3\xb6nchengladbach\n_START_PARAGRAPH_\nDen 14. februar 2011, ble han annonsert som Michael Frontzecks etterf\xc3\xb8lger som hovedtrener for Borussia M\xc3\xb6nchengladbach. Da han tok over stillingen l\xc3\xa5 Gladbach p\xc3\xa5 bunnen av tabellen med 26 poeng etter 22 kamper. Han tok umiddelbart kontroll og fremkalte ny motivasjon i laget som s\xc3\xa5 vidt klarte \xc3\xa5 spille seg opp til en nedrykksposisjon. De spilte to nedrykkskamper mot VfL Bochum, og sikret seg en ny sesong i Bundesliga_NEWLINE_I den neste sesongen overgikk Favre alle forventninger og ledet Gladbach til en 4.-plass, samt en plass i gruppespillet til Mesterligaen. Lagets varemerke, et flytende spill med intense kontringsangrep, imponerte b\xc3\xa5de kommentatorer og media, og effekten av dette ble markert med dobbel seier i kampene mot serieledere Bayern M\xc3\xbcnchen._NEWLINE_I 2014\xe2\x80\x9315-sesongen n\xc3\xa5dde Gladbach nye h\xc3\xb8yder da de spilte seg til en sikker 3.-plass, som er den beste plasseringen Borussia M\xc3\xb6nchengladbach har oppn\xc3\xa5dd i Bundesliga siden 1987. De var det beste laget i siste halvdel av sesongen der de spilte 12 kamper uten tap. De tapte kun 2 kamper, spilte 3 uavgjort, og vant 12 kamper i 2015. _NEWLINE__NEWLINE_Han ble samme \xc3\xa5r k\xc3\xa5ret til \xc3\xa5rets beste trener av fotballmagasinet 11 Freunde._NEWLINE_Starten p\xc3\xa5 2015/16-sesongen levde derimot ikke opp til forventningene. Etter \xc3\xa5 ha tapt sesongens fem f\xc3\xb8rste kamper, samt sesongens Mesterligakamper, sa Favre seg ferdig som hovedtrener og sa opp jobben den 20. september 2015\n_START_SECTION_\nTreningsfilosofi\n_START_PARAGRAPH_\nLagene Favre har trent har spilt et dynamisk, hurtig, og angrepsorientert spill der ballbesittelse og tempo varierer stort. Denne attraktive spillestilen har brakt frem gode resultater i alle lagene han har v\xc3\xa6rt trener for. Han er ogs\xc3\xa5 en meget god taktiker, og motstandere har hatt problemer med \xc3\xa5 penentrere hans velorganiserte fotballag. I nyere tid har han tatt for seg den klassiske 4-4-2-formasjonen og formet den til en moderne og fleksibel formasjon som kan by p\xc3\xa5 problemer for enhver motstander._NEWLINE_Favre er ogs\xc3\xa5 kjent for hans evne til \xc3\xa5 utvikle unge talenter og introdusere dem til f\xc3\xb8rstelaget. Under hans lederskap har spillere som Blerim D\xc5\xbeemaili, Almen Abdi, Steve von Bergen og G\xc3\xb6khan Inler f\xc3\xa5tt sin debut p\xc3\xa5 det sveitsiske landslaget, alle f\xc3\xb8r de signerte for utenlandske klubber. I 2007 vant FC Z\xc3\xbcrich den sveitsiske elitedivisjonen med en gjennomsnittsalder p\xc3\xa5 21,5 \xc3\xa5r. Favre har ogs\xc3\xa5 f\xc3\xa5tt \xc3\xa6ren for utviklingen av de tyske stjernespillerne Marco Reus og Marc-Andr\xc3\xa9 ter Stegen som etter sine vellykkede karrierer i Borussia M\xc3\xb6nchengladbach ble kj\xc3\xb8pt opp av Borussia Dortmund og FC Barcelona. De har begge blitt kalt opp til det tyske landslaget under Lucien Favre.'